《葛仙山》
宋代·熊克

秋风吹我衣，秋水洗我心。
乘风直上葛仙顶，仙家楼阁烟霞深。
蓬莱何曾弱水隔，兜率有天才咫尺。
等闲拍手倚阑干，惊起蛟龙移窟泽。
试剑石老苍苔封，洗药池在丹砂红。
老仙骑鹤去未还，投崖何处寻遗踪。
霏霏蒙蒙天欲霜，神州万里何茫茫。
昆明水浅劫灰冷，几见东海成田难能可贵。
深箫吹断月满堂，梦中恍惚侍玉皇。
觉来两袖携天香，是非忧乐俱两忘。
骖骐麟，翳凤凰，得与尔，高翱翔。
仙翁一笑白云上，赠我长房青竹杖。
明朝去向葛溪滨，莫遣风雷惊世人。

作者简介：建宁建阳人，字子复。高宗绍兴二十七年进士。知诸暨县。尝以文献曾觌，觌白于孝宗，得为校书郎。屡有论奏，言防御金人之策，孝宗嘉其识体，除起居郎兼直学士院。后出知台州，奉祠卒，年七十三。生平博闻强记，尤熟宋朝典故。有《九朝通略》、《中兴小历》、《诸子精华》。